Publication: Magyar Közlöny
Issue: MK-2003-39 (Year: 2003, Number: 39)
Era: 1990-2004
Section: 26/2001. (VII. 27.) OM rendelet elõírásai szerint kell lefolytatni.
Paragraph Index: 178

4. A vizsga értékelése A vizsgázó szakmai elméletbõl és szakmai gyakorlatból kap osztályzatot. A szakmai elmélet osztályzatát az írásbeli és szóbeli elméleti vizsgarészekre kapott érdemjegyek írásbeli vizsgarész osztályzata felé kerekített átlaga adja. A vizsgarészeket külön-külön (1—5-ig terjedõ) osztályzattal kell értékelni. Eredménytelen az írásbeli feladatlap megoldása, ha a jelölt a kérdések több, mint a felére nem ad helyes választ. A szakmai gyakorlat érdemjegyét a szakmai dolgozat tartalmára és a megvédésére kapott érdemjegy és a gyakorlati kérdésekre adott válasz határozza meg. Eredményes vizsgát tett az a jelölt, aki minden vizsgarész követelményét legalább elégséges eredménnyel teljesítette. Igazoltan elmulasztott vagy valós indokkal megszakított vizsgát követõen, pótlóvizsga tehetõ. Minden egyéb sikertelen vagy elmulasztott vizsga csak javítóvizsgával ismételhetõ.

Source: https://magyarkozlony.hu/hivatalos-lapok/965ff0ba7e3db262dd44468a70f4f3c251688ca7/dokumentumok/1ff44f94b005af5bb7fe6270743114d2687dcb96/letoltes